**Eu știu că nu sunt doar femeia...**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu știu că nu sunt doar femeia

care se pleacă-n fața vieții,

port în adâncul meu scânteia

spre care tind mereu poeții.

Cenușa zilelor ce zboară

se schimbă-n aur prin cuvânt,

altfel am învățat să doară

tot ce îndur pe-acest pământ.

Din poezie-mi iau puterea

de a zâmbi când alții plâng,

am strâns din ea toată averea

pe care o voi lua-n mormânt.

Azi știu că nu sunt eu aceea

de care râzi atunci când cad,

în palmă țin ascunsă cheia

destinului în care ard.

Adina V.

12.12.2016